ขังข้ามปี!!! ตำรวจเตรียมฝากขัง "เสก โลโซ" คัดค้านประกันตัว หลังพบฉี่สีม่วงรอสอบซ้ำเตรียมแจ้งข้อหาเพิ่ม!!!
ขังข้ามปี!!! ตำรวจเต...
Publish 2018-01-01 09:11:05
จากกรณี ศาลจังหวัดนครศรีธรรมราช อนุมัติออกหมายจับ “เสก โลโซ” นักร้องชื่อดัง ในข้อหามีอาวุธปืนและเครื่องกระสุนไว้ในครอบครองโดยไม่ได้รับอนุญาต พาอาวุธปืนไปในเมือง หมู่บ้าน ทางสาธารณะโดยไม่มีเหตุอันควร ยิงปืนในเมือง หมู่บ้าน ที่สาธารณะโดยไม่มีเหตุอันควรนั้น หลังไลฟ์สด ใช้อาวุธปืนขนาด 9 มม. ยิงขึ้นฟ้า 10 นัด ภายในวัดเขาขุนพนม อ.พรหมคีรี จ.นครศรีธรรมราช
ล่าสุดมีรายงานว่า พล.ต.ท.ชาญเทพ เสสะเวช ผู้บัญชาการตำรวจนครบาล เปิดเผยว่า จากการตรวจสารเสพติดเบื้องต้นของนายเสกสรรค์ สุขภิมาย หรือเสก โลโซ พบว่า มีสารเมทแอมเฟตามีน ปะปนอยู่ในปัสสาวะเป็นสีม่วง ซึ่งต้องส่งตรวจอย่างละเอียดอีกครั้งว่า เป็นสารเสพติดชนิดใด ซึ่งจะใช้เวลาประมาณ 2 วันจึงจะรู้ผลอย่างเป็นทางการ ก่อนจะสามารถแจ้งข้อหาเพิ่มเติมได้
ขณะที่ พ.ต.อ.สิงห์ สิงห์เดช ผกก.สน.คันนายาว กล่าวว่า หลังจากรับตัวผู้ต้องหารายนี้มาเข้าห้องขังของโรงพัก ทางเจ้าหน้าที่จะคัดค้านการประกันตัวในชั้นพนักงานสอบสวน ก่อนจะส่งฝากขังศาลจังหวัดมีนบุรีในวันนี้ เวลาประมาณ 09.00 น.ต่อไป
ขอบคุณ สำนักข่าว INN
HASTAG : ยิงปืนขึ้นฟ้า เสก โลโซ คุก ประกันตัว
“ณัฐวุฒิ” โพสต์ ห่วง “เสก” บนถนนดนตรีร็อค”ไอ้เสก”เพื่อนผมไม่เป็นรองใคร แต่บนนถนนชีวิตมีหลายครั้งที่น่าห่วงใย ครั้งนี้ยิ่งน่าห่วง ต้องเรียน